**Η Εταιρεία μας**

Από το 1974 ο Όμιλος KYVERNITIS έχει καταστεί ένας από τους κορυφαίους παρόχους ολοκληρωμένων ταξιδιωτικών υπηρεσιών για εταιρείες και για μεμονωμένους ταξιδιώτες αναψυχής. Είμαστε μία ομάδα με περισσότερους από 120 παθιασμένους επαγγελματίες με τεχνογνωσία στην παροχή υψηλής ποιότητας υπηρεσιών όπως ταξίδια πληρωμάτων, επαγγελματικά ταξίδια, διοργάνωση επαγγελματικών συναντήσεων και ταξιδίων κινήτρου, πολυτελή ταξίδια αναψυχής σε Ελλάδα και εξωτερικό.

**Πρακτική Άσκηση**

Εάν είσαι φοιτητής και αναζητάς ευκαιρίες Πρακτικής Άσκησης, στον Όμιλο KYVERNITIS παρέχουμε μία μοναδική εμπειρία επαγγελματικής ανάπτυξης και εξέλιξης σε ένα δυναμικό περιβάλλον που καλύπτει ένα ευρύ φάσμα δραστηριοτήτων στον κλάδο Τουρισμού & Ταξιδίων.

Εφόσον ενδιαφέρεσαι να πραγματοποιήσεις την Πρακτική σου Άσκηση σε εμάς θα αποτελέσεις μέλος μίας ομάδας και θα βρεθείς δίπλα σε ικανούς και έμπειρους επαγγελματίες σε πολλούς και διαφορετικούς τομείς αποκτώντας ανεκτίμητη πρακτική εκπαίδευση.

Στον Όμιλο KYVERNITIS δε δίνουμε απλώς ευκαιρίες Πρακτικής Άσκησης αλλά προσφέρουμε τον χώρο και τον χρόνο να καλλιεργήσεις τις φιλοδοξίες και τα ταλέντα σου, να αναπτύξεις τις δεξιότητές σου σε έναν κόσμο δυνατοτήτων με την προοπτική να γίνεις ο μελλοντικός μας συνεργάτης.

**Τι προσφέρουμε**

🏆 Εξαιρετικό εργασιακό περιβάλλον σε έναν ταχέως αναπτυσσόμενο οργανισμό με παθιασμένους επαγγελματίες

🚌 Δωρεάν μεταφορά από το σταθμό Μετρό Ελληνικού προς τα κεντρικά γραφεία της εταιρείας (Βούλα)

⭐ Ευκαιρίες ανάπτυξης και εξέλιξης

Στείλε μας το βιογραφικό σου στο hr@kyvernitis.gr ή επισκέψου την ενότητα καριέρα της εταιρείας μας ([https://kyvernitis.gr/career-opportunities/](about:blank)). Αιτήσεις Πρακτικής Άσκησης γίνονται δεκτές καθ’ όλη τη διάρκεια του έτους.